《被郡檄祷雨丹井山徐真君祠登山拜毕即获𩃎霈追用韩文公郴州祈雨韵》
宋代·喻良能

欲解骄阳厄，宁辞祀礼繁。纯诚殚毣毣，英烈仰言言。

云阵千屯合，雷声万马奔。晚来归路好，飘洒势腾轩。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。